Diari Oficial de la Generalitat Valenciana


Sumari del DOGV 8231, del 09-02-2018 (2018/860)

RESOLUCIÓ de 25 de gener de 2018, del conseller d'Educació, Investigació, Cultura i Esport, per la qual s'acorda l'extinció de l'autorització per cessament d'activitats i extinció del concert educatiu del centre privat de Formació Professional denominat Cabillers, de València, amb codi 80338324.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8231

Data del DOGV
:   09-02-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/860


Data del document
:   25-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 25 de gener de 2018, del conseller d'Educació, Investigació, Cultura i Esport, per la qual s'acorda l'extinció de l'autorització per cessament d'activitats i extinció del concert educatiu del centre privat de Formació Professional denominat Cabillers, de València, amb codi 50309085. [2018/860]  
L'expedient per a l'extinció de l'autorització per cessament d'activitats i extinció del concert educatiu, amb referència 2017/465, s'inicia a instància del titular del centre privat de Formació Professional denominat Cabillers, per mitjà d'una sol·licitud de data 3 de juliol de 2017, en la qual comunica el tancament del centre per motius econòmics i organitzatius, amb efectes de l'inici del curs 2017-2018.  
Per Resolució de 19 de maig de 2017, de la Conselleria d'Educació, Investigació, Cultura i Esport, el centre privat Cabillers, amb codi 40413235, de València, té concertades  
- 2 unitats CFGM Cures Auxiliars d'Infermeria (curs1r i curs 2n)  
  
- 2 unitats CFGM Farmàcia i Parafarmàcia (curs1r i curs 2n)  
L'expedient ha sigut tramitat per la Direcció General de Centres i Personal Docent, i consta l'informe favorable de la Inspecció d'Educació, en el qual es concreta que l'extinció de l'autorització no comporta greu perjudici per a l'interés públic, així com que l'alumnat ha sigut redistribuït en centres adequats per la seua proximitat o característiques.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitàries, així com el Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius.  
Vista la proposta del director general de Centres i Personal Docent de data 19 de desembre de 2017 i de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
L'extinció de l'autorització per cessament d'activitats docents, pels motius econòmics i organitzatius al·legats pel centre docent, amb data d'efecte 1 de setembre de 2017, en la totalitat dels seus ensenyaments, del centre docent privat següent:  
Codi del centre: 04196867.  
Denominació específica: centre privat de Formació Professional específica.  
Denominació del centre: Cabillers.  
Domicili: c/ Cabillers, núm. 6.  
Localitat: València.  
Província: València.  
  
Segon  
L'extinció del concert educatiu per cessament d'activitats docents a instància del titular, per motius econòmics i organitzatius, amb data d'efecte 1 de setembre de 2017, en la totalitat dels seus ensenyaments.  
  
  
Tercer  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Quart  
La present resolució produirà efectes a partir de l'endemà de la data de publicació en el Diari Oficial de la Generalitat Valenciana; no obstant això, els seus efectes acadèmics es produiran a partir del curs escolar 2017-2018.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.02.15) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.98), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la conselleria competent en matèria educativa en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.  
  
València, 25 de gener de 2018. El conseller d'Educació, Investigació, Cultura i Esport: Vicent Marzà Ibáñez.